stanford-oval/wikipedia huggingface dataset:
דאג הפאג
הערות שוליים

↑  Lisa Kocay, Meet the Most Influential Pets: Grumpy Cat, Doug the Pug and More, Forbes (באנגלית)
↑  About the Foundation, Doug the Pug Foundation (באנגלית)
↑  Kristen Seymour, How Doug the Pug became the reigning king of pup culture, USA TODAY (באנגלית אמריקאית)
↑  Doug the Pug Interviews RIVERDALE at Comic-Con 2017 #WBSDCC دیدئو dideo, dideo - search and watch ultimate video (באנגלית)
ספיחה (מאכל)

ערך זה עוסק במאכל. אם התכוונתם למונח מתחום הכימיה, ראו .
| --- | --- |
ספיחה
ספיחה
 
 מאכלים
 סוג:  מאפה בשרי
 אזור מוצא:  לבנט
 מוצא:  סוריה, לבנון, ירדן, ישראל
 מרכיבים עיקריים:  בצק, בשר כבש, עגבנייה, בצל
ספיחה (בערבית: صفيحة) הוא מאפה בשרי מאזור הלבנט. הוא מורכב מבצק דק ומעליו שכבה של בשר כבש או טלה טחון, המעורבב עם בצל, צנוברים ותבלינים נוספים. גודלו בדרך כלל כפיתה אישית.
בלבנון, נהוג להגיש את הספיחה עם בשר טחון, בצל, קוביות עגבנייה, צנוברים, מלח, פלפל, ותבלינים כדוגמת קינמון, סומאק ודבשת רימון. העיר הלבנונית בעלבכ ידועה במיוחד בשל הספיחה שלה. הספיחה פופולרית גם בסוריה ובארץ ישראל.
הספיחה הוא אוכל רחוב פופולרי ביותר בברזיל, שם הוא ידוע בשם esfiha או esfirra, לשם הוא הגיע על-ידי מהגרים מסוריה ומלבנון בשלהי המאה ה-20.
ספיחה בעלבכיה, או ספיחה בנוסח בעלבכ
ראו גם

המטבח הפלסטיני
המטבח הסורי
המטבח הלבנוני
טאבון
לחמה בעג'ין
מנאקיש
הערות שוליים

↑  The world's best street food : where to find it & how to make it., First edition, Footscray, Vic., Australia, 2012, ISBN 978-1-74321-664-4
↑  Nada Saleh, New flavours of the Lebanese table, Revised and updated edition, London, 2007, ISBN 978-1-4481-1876-2
↑  John Tofik Karam, Another arabesque : Syrian-Lebanese ethnicity in neoliberal Brazil, Philadelphia: Temple University Press, 2007, עמ' 127-128, ISBN 978-1-59213-541-7
ערך זה הוא קצרמרבנושא מזון. אתם מוזמנים לתרום לוויקיפדיה ו.
פטאייר

| --- | --- |
פטאייר
פטאייר
 
 מאכלים
 סוג:  מאפה בשרי
 אזור מוצא:  לבנט
 מוצא:  סוריה, לבנון, ירדן, ישראל, מצרים, עיראק
 מרכיבים עיקריים:  בצק שמרים, בשר, תרד, גבינה עכואית או זעתר
פטאיר (בערבית: فطاير; בפרסית: پطلیر) הוא מאפה בצק שמרים ממולא מאזור הלבנט. המילויים הנפוצים ביותר הם בשר ותרד, אך ניתן למצוא פטאיר גם במילוי עלים אחרים כדוגמת מנגולד ובמילוי גבינות כגון גבינה עכואית או פטה. צורתו דומה לזו של אוזן המן ולשל הסמבוסק, אך בשונה מהסמבוסק, אופים אותו בתנור ולא בטיגון בשמן עמוק.
הפטאייר נאכל בעיקר באזור הלבנט, במדינות כמו לבנון, סוריה, ירדן וישראל, אך ניתן למצוא אותו גם במדינות מזרח תיכוניות אחרות כדוגמת מצרים, טורקיה, עיראק, ערב הסעודית וכווית. הפטאייר פופולרי גם בארגנטינה, שם הוא קרוי "אמפנדס ערבי".
באחת הגרסאות הנפוצות של הפטאייר בסוריה מוסיפים למלית אגוזים קצוצים ורכז רימונים, לעומת המתכון הנהוג בקרב הפלסטינים שבו אין אגוזים ורכז הרימונים מוחלף במיץ לימון.
ראו גם

אמפנדס
סמבוסק
סמוסה
בורקס
ספיחה (מאכל)
פירושקי
אוזן המןפטאייר במילוי תרד
קלצונה
חצ'פורי
הערות שוליים

↑  נוף עתאמנה אסמעיל, פטאייר מנגולד, באתר השולחן
ערך זה הוא קצרמרבנושא מזון. אתם מוזמנים לתרום לוויקיפדיה ו.
רוס ספאנו

וינסנט רוס ספאנו (באנגלית: Vincent Ross Spano; נולד ב־16 ביולי 1966) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה־15 של מדינת פלורידה, מאז 2019. באוגוסט 2020 הפסיד את מועמדות המפלגה הרפובליקנית לייצוג המחוז בבית הנבחרים, וכהונתו תמה עם התפזרות הקונגרס ה-116 של ארצות הברית.
ביוגרפיה

רוס ספאנו נולד בטמפה ומתגורר בהווה ביישוב דובר הסמוך לעיר הולדתו. את לימודיו התיכוניים השלים בבית הספר התיכון ברנדון. מאוחר יותר החל ללמוד באוניברסיטת דרום פלורידה, שם השלים לימודי תואר ראשון בהיסטוריה בשנת 1994. ב־1998 סיים בכבוד לימודי משפטים באוניברסיטת המדינה של פלורידה. בעת היותו סטודנט באוניברסיטה זו היה בצוות דיוני בתי המשפט של האוניברסיטה ונמנה בין עורכי כתב-העת המשפטי לענייני משפט בינלאומי פומבי.
בשנת 2012, אחרי הסידור מחדש של מחוזות הבחירה בבית הנבחרים של פלורידה, התמודד ספאנו לבית המחוקקים מטעם מחוז הבחירה ה־59. עם כארבעים אחוזים מקולות הבוחרים בבחירות המקדימות הרפובליקניות, נבחר למועמד המפלגה הרפובליקנית ובבחירות הכלליות גבר על יריבו מהמפלגה הדמוקרטית עם 51% בפער זעום בן 1,051 קולות. בין הוועדות בהן היה חבר בבית הנבחרים של פלורידה נמנית הוועדה לבחירת שופטים פדרליים של פלורידה.
בעת שירותו בבית המחוקקים הגה ספאנו מספר רב של חקיקה בנושא סחר בבני אדם. הוא נתן את חסותו להצעת חוק שתאפשר לשופטים "להפוך הרשעות פליליות מסוימות אם יוכל הנאשם להוכיח כי ביצע מעשיו בכפייה", שכן מצב זה עשוי להתקיים כאש מישהו נסחר שלא כחוק. ב־2017 נתן ספאנו את חסותו להחלטה שהצהירה כי צפייה בפורנוגרפיה גורמת למשבר בבריאות הציבור.
בשנת 2018 התמודד ספאנו לבית הנבחרים של ארצות הברית במחוז הקונגרס ה־15 של מדינת פלורידה. בפריימריז הרפובליקני גבר על עמיתו ניל קומבי עם 44% מקולות הבוחרים. בבחירות הכלליות ניצב בפני מועמדת המפלגה הדמוקרטית קריסטן קרלסון בבחירות הכלליות. הוא גבר עליה כשלו 53% מהקולות בעוד קרלסון גרפה כ־47%. הייתה זו מערכת הבחירות הצמודה ביותר במחוז הקונגרס מזה 26 שנה, מאז צ'ארלס קנדי נבחר בפער של 5% ב־1992.
במהלך היבחרו לקונגרס ב־2018, הלווה ספאנו למטה הבחירות שלו למעלה מ־100 אלף דולר אמריקני יותר ממה שדיווח כ"מימון אישי" – מה שמשך את תשומת־לב העיתונות שכן מסמכי גילוי פיננסיים שהגיש ספאנו הצביעו על כך שלא היו באמתחתו הכספים הדרושים להלוואות בסכום המדווח. מאוחר יותר נודע כי הכספים שספאנו הלווה למעשה הוקצו לו מידי חבריו. בדצמבר 2018 כתב ספאנו בהצהרה לתקשורת כי מימון הקמפיין שלו "עשוי להפר את חוק מימון הבחירות הפדרלי". בנובמבר 2019 דווח כי מחלקת המשפטים של ארצות הברית מנהלת חקירה פלילית בענייניו של ספאנו על רקע הפרות אפשריות של חוק מימון הבחירות. פרשה זו העיבה על שאיפותיו להיבחר לתקופת כהונה שנייה בבית הנבחרים, ובאוגוסט 2020 הפסיד את מועמדות המפלגה הרפובליקנית לסקוט פרנקלין.
הערות שוליים

↑  ההשתייכויות הדתיות של חברי הקונגרס ה־116 של ארצות הברית, מסמך מאת Pew Research Center (באנגלית)
↑  ברנדן פרינגטון, Scott Franklin beats US Rep. Spano in Fla. GOP primary, באתר ABC News‏, 19 באוגוסט 2020 (באנגלית)
↑  רוברטו רולדן Ross Spano Beats Out Neil Combee To Be Republican Nominee For U.S. Rep Seat, באתר wusfnews‏, 28 באוגוסט 2018 (באנגלית)
↑  לנגסטון טיילור, Florida election results: Follow Governor, U.S. Senate and all races here, באתר טמפה ביי טיימס, 6 בנובמבר 2018 (באנגלית)
↑  ויליאם מארץ', Missing: Ross Spano’s financial disclosure required to run for Congress, באתר טמפה ביי טיימס, 3 בנובמבר 2018 (באנגלית)
↑  דייוויד ויגל, Rep. Spano, facing probe of possible 2018 campaign finance violations, is ousted in Florida GOP primary, באתר וושינגטון פוסט, 19 באוגוסט 2018 (באנגלית)
| --- | --- |
בקרת זהויות :  US Congress: S001210
ישיבת סלוצק - קלצק

.
| --- | --- |

 ישיבה
 השתייכות:  ליטאי
 תקופת הפעילות:  ה'תרנ"ז (1897) עברה לקלצק בשנת ה'תרפ"א – הווה
 מייסדים:  הרב איסר זלמן מלצר
 מיקום
 מדינה:  בלארוס בלארוס
 קואורדינטות:  53°03′58″N 26°37′38″E﻿ / ﻿53.066083°N 26.62722°E﻿ / 53.066083; 26.62722
 he
 
ישיבת עץ חיים - סלוצק נוסדה בעיר סלוצק בשנת תרנ"ז (1897) על ידי הרב איסר זלמן מלצר, עברה לעיר קלצק בשנת תרפ"א (1921) עד שחדלה להתקיים בעת מלחמת העולם השנייה.
הישיבה בסלוצק

בשנת תרנ"ז נעתר הסבא מסלבודקה רבי נתן צבי פינקל להפצרותיו של רב העיר סלוצק רבי יעקב דוד וילבסקי (הרידב"ז), ושלח לסלוצק חבורה של 14 מבחירי תלמידיו בישיבת סלובודקה, על מנת לפתוח את ישיבת סלוצק. יחד עמם שלח את רבי איסר זלמן מלצר שבאותה עת כיהן כאחד מראשי ישיבת סלבודקה. תוך זמן קצר רכשה הישיבה שם ומעמד כאחת מישיבות העילית של ליטא.
רבים מתלמידי הישיבה התפרסמו אחרי שנים ובהם גדולי הדור שלאחר מלחמת העולם השנייה הרב אלעזר מנחם שך והרב משה פיינשטיין.
לאחר נשואי בתו של הרב מלצר עם רבי אהרן קוטלר התמנה גם הוא לכהן כר"מ הישיבה, והרב שך התמנה ללמד קבוצות תלמידים בישיבה.
הניהול הרוחני של הישיבה הופקד בתחילה על ידי הרב שבתי שעפטיל קרמר חתנו של שרגא פייבל פרנק וגיסו של ראש הישיבה הרב מלצר, ואחר כך כיהן בתפקיד זה הרב אשר סנדומירסקי.
הישיבה בסלוצק > הי"ד החזקה

ארבעה עשר בכירי ישיבת סלבודקה שנבחרו על ידי הסבא ונשלחו עם הרב מלצר לפתיחת ישיבת סלוצק, היו ידועים באותו הזמן כבכירי עולם הישיבות בכללותו, וגם לאחר מכן התפרסמו ברובם כמנהיגי ישיבות ידועים. בעולם התורני היה ידוע כינויים בשם הי"ד החזקה כעין שם ספרו של הרמב"ם.
בישיבה למדו, בין השאר, הרב אלעזר מנחם מן שך, הרב אריה לוין, דוד באזוב, הרב יוסף אליהו הנקין, הרב משה פיינשטיין והרב אהרון קוטלר.
הישיבה בקלצק

עקב רדיפות השלטון הקומוניסטי, הוצרכה הישיבה לגלות בשנת 1921 מתחומי רוסיה לתחומי פולין, וכך עקרה הישיבה בראשות הרב קוטלר לעיר קלצק הסמוכה לגבול הרוסי. הרב מלצר נשאר עוד כשנתיים בסלוצק עד שעקר גם הוא לקלצק.
בשנת 1925 עלה הרב מלצר לארץ ישראל ומאז הוכר הרב קוטלר כראש ישיבת קלצק.
במשך כמה שנים כיהן הרב שך כר"מ הישיבה והניהול הרוחני של הישיבה הופקד במשך כמה שנים בידיו של הרב יחזקאל לוינשטיין.
סגירת הישיבה

בפרוץ מלחמת העולם השנייה היה מנין תלמידי קלצק כ-260 תלמידים. עד ר"ח חשוון ת"ש 1940 נשארה הישיבה בקלצק שהייתה תחת השלטון הרוסי, בר"ח חשוון עברה יחד עם אלפי בני ישיבות לעיר וילנה שעמדה תחת שלטון ליטאי. כאשר סופחה וילנה לברית המועצות פוזרה הישיבה ל-3 סניפים, סאלוק שעל יד לטביה, דושאט ודוקשט. רבי אהרן קוטלר התגורר בסאלוק והיה מבקר תכופות בשני המקומות האחרים עד לחודש שבט תש"א 1941. אז נסגרה הישיבה.
חידוש הישיבה

בשנת 1943 הקים רבי אהרן קוטלר ישיבה חדשה בארצות הברית בשם בית מדרש גבוה היא ישיבת לייקווד עם תלמידים אחרים.
הרב צבי יהודה מלצר בנו של רבי איסר זלמן מלצר פתח את ישיבת קלצק בפרדס חנה ובהמשך ברחובות. בשנת 1956 התמזגה עם ישיבת הדרום.
הערות שוליים

↑  ישיבת "עץ החיים" דקלצק, ד"ר הלל זיידמן
↑  רבני ערים, פינסק תער"ב
↑  הרב אריה לוין
↑  קיצור תולדות מרן הגאון ר' יוסף אליהו הענקין זצוק"ל, נכדו מביא בספר שו"ת בני בנים, ירושלים, תשנ"ב, עמוד רח, עדות שהרב הנקין לא היה בין 14 המייסדים של הישיבה, למרות שהיו שכתבו אחרת
| --- | --- |
בקרת זהויות :  NLI: 987011436902505171 
בניין הישיבה בקלצק ב-2009
וולף (גלאפגוס)

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  1°22′57″N 91°48′54″W﻿ / ﻿1.3825°N 91.815°W﻿ / 1.3825; -91.815
 שטח:  1.3 קילומטר רבוע
 אורך:  2.8 קילומטר
 רוחב:  0.8 קילומטר
 גובה מרבי:  253 מטר
 נתונים מדיניים
 מדינה:  אקוודור אקוודור
 אוכלוסייה:  0
 אזור זמן:  UTC-6
 על שם:  Theodor Wolf, Philip Wenman 
  (למפת איי גלאפגוס מוגדלת) פוארטו בקריסו מורנו האוקיינוס השקט פוארטו איורה איסבלה פרננדינה סנטיאגו סנטה קרוס סן קריסטובלוולף(למפת איי גלאפגוס רגילה) פוארטו בקריסו מורנו האוקיינוס השקט פוארטו איורה איסבלה פרננדינה סנטיאגו סנטה קרוס סן קריסטובלוולף
 
וולף (בספרדית: Isla Wolf) שנקרא בעבר "האי וונמן" (Wenman Island), הוא אי קטן באיי גלאפגוס, הנקרא על שמו הגאולוג הגרמני תאודור וולף (Theodor Wolf ‏; 1841–1924). הר הגעש באי נקרא גם הוא על שמו. שטח האי 1.3 קמ"ר וגובהו המרבי 253 מטר מעל פני הים.
האי מרוחק מקבוצת האיים המרכזית של איי גלאפגוס, ואין בו אוכלוסייה קבועה. האי נחשב לאתר צלילה פופולרי, אם כי רשות "הפארק הלאומי גלאפגוס" אינה מתירה לעלות על האי עצמו ולכן אסורה בו נחיתת מטוסים או מסוקים.
להקה של פטישן כד-חרטום במימי האי
גאולוגיה

האי וולף הוא שריד של הר געש רדום, בעל אותו שם, שפסגתו מתנוססת 253 מטרים מעל פני הים. האי שוכן בצפון-מערב קבוצת איי גלאפגוס. שכנו הקרוב של האי, הוא "האי דרווין" (Isla Darwin).
ההתפרצויות הגעשיות שיצרו את האי, אירעו ככל הנראה לפני 900,000 עד 1,600,000 שנים. ההתפרצויות אלו התרחשו לפני ההתפרצויות האחרונות שעל האי השכן, "האי דרווין". ההיסטוריה הגעשית של וולף מורכבת מלפחות שני שלבים של התפרצויות גדולות. האזור הדרומי של האי נוצר משכבות בזלת שטוחות משני שלבים של התפרצויות. השלב השני יצר את הקלדרה שנסחפה זה מכבר.
חיות הבר

האי הוא חלק מ"הפארק הלאומי גלאפגוס", אבל אסור לנחות בו. כמו שכנו, "האי דרווין", "האי וולף" פתוח לביקורים על ידי צוללנים.
חיות הבר > בעלי חיים ימיים

בעלי חיים ימיים כוללים: כלבי ים, לווייתנים, דולפינים, כריש פטיש, צבים ירוקים, דגי מנטה ריי ודגי אוקיינוס אחרים, ולעיתים אף כרישים לווייתניים.
חיות הבר > בעלי חיים יבשתיים

באי חיים פרגטות, סולות, איגואנות ימיות, ושחפים.
לצד האי דרווין, ידוע האי וולף כמקום משכנו היחיד של תת-מין ייחודי של פרוש קרקעי חד-מקור (Geospiza difficilis septentrionalis) - הניזון מדמן של סולות.
ג'יימס בלאק

| --- | --- |
 לידה:  6 במרץ 1793 Newport, ארצות הברית 
 פטירה:  21 ביוני 1872 (בגיל 79) 
 מדינה:  ארצות הברית 
 מפלגה:  דמוקרטיה ג'קסונית, המפלגה הדמוקרטית 
 
ג'יימס בלאק (באנגלית: James Black;‏ 6 במרץ 1793 - 21 ביוני 1872) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-13, ולאחר מכן ה-16, של מדינת פנסילבניה. בלאק דגל בדמוקרטיה ג'קסונית (אנ').
ביוגרפיה

נולד בעיר ניופורט שבפנסילבניה, בשנת 1793. כיהן כחבר בית הנבחרים של פנסילבניה בין השנים 1830-1831. בלאק נבחר לקונגרס ה-24 של ארצות הברית, לאחר שחבר הקונגרס ג'סי מילר, התפטר ממנו.
הוא כיהן בשופט משנה במחוז פרי, בין השנים 1842-1843. בלאק נבחר לקונגרס ה-28, ולאחר מכן גם לקונגרס ה-29, מטעם המפלגה הדמוקרטית.
נפטר בניו בלומפילד שבפנסילבניה, בשנת 1872, ונקבר בבית העלמין ניו בלומפילד.
הערות שוליים

1 2 3 4 5 6 7  The Political Graveyard: Index to Politicians: Black, politicalgraveyard.com
| --- | --- |
בקרת זהויות :  US Congress: B000500 
ערך זה הוא קצרמרבנושא פוליטיקאים אמריקאים. אתם מוזמנים לתרום לוויקיפדיה ו.
ג'ון אליסון (פוליטיקאי)

ג'ון אליסון (5 באוגוסט 1812 – 23 במרץ 1878) היה פוליטיקאי אמריקאי, שכיהן כחבר המפלגה הוויגית בבית הנבחרים של ארצות הברית מטעם מחוז הקונגרס ה-20, ולאחר מכן ה-23, של מדינת פנסילבניה.
ביוגרפיה

אליסון נולד בפנסילבניה, בשנת 1812, לחבר בית הנבחרים של ארצות הברית, ג'יימס אליסון. אליסון למד משפטים, ולאחר מכן התקבל למשרד עורכי דין, אך במקום לעבוד כעורך דין, פתח מפעל כובעים.
בין השנים 1846–1847, ובשנת 1849, כיהן אליסון כחבר בית הנבחרים של פנסילבניה.
בשנת 1850, אליסון נבחר לבית הנבחרים של ארצות הברית מטעם המפלגה הוויגית, אך ב-1852 לא היה מועמד. בשנת 1854, הוא נבחר מחדש לבית הנבחרים של ארצות הברית, אך בשנת 1856, החליט שלא להתמודד.
לאחר שפרש מבית הנבחרים ומהמפלגה הוויגית, החל לעבוד במפלגה הרפובליקנית.
ב-3 באפריל 1869 מונה אליסון לרשם האוצר במחלקת האוצר של ארצות הברית, תפקיד אותו מילא עד מותו. אליסון נפטר בשנת 1878, ונקבר בעיר הולדתו.
הערות שוליים

1 2 3 4 5 6  The Political Graveyard: Index to Politicians: Allison, politicalgraveyard.com
| --- | --- |
בקרת זהויות :  ISNI: 0000 0000 5399 5356  LCCN: nr00017610  SNAC: w6fb60tb  US Congress: A000158  VIAF: 2306977   WorldCat (עם VIAF): 2306977 
ערך זה הוא קצרמרבנושא פוליטיקאים אמריקאים. אתם מוזמנים לתרום לוויקיפדיה ו.
רפאל מרטין ואסקס

רפאל מרטין ואסקס (בספרדית: Rafael Martín Vázquez; נולד ב-25 בספטמבר 1965 במדריד) הוא כדורגלן עבר ספרדי ששיחק בעמדת הקשר ההתקפי.
ואסקס שיחק לאורך רוב הקריירה במדי ריאל מדריד, הקבוצה בה גדל, וכמו כן שיחק באיטליה, צרפת, מקסיקו וגרמניה. בנוסף, רשם ואסקס 38 הופעות במדי נבחרת ספרד.
קריירת משחק > נבחרת ספרד

הופעת הבכורה של ואסקס במדי נבחרת ספרד הייתה ב-23 בספטמבר 1987, כשפתח בהרכב של המאמן מיגל מוניוס בניצחון הביתי על לוקסמבורג, 2-0 במשחק ידידות. הוא הספיק לערוך חמש הופעות בינלאומיות בלבד בטרם זומן על ידי מוניוס לסגל ספרד לקראת טורניר יורו 1988 בגרמניה המערבית, ושותף בכל משחקיה של ספרד בטורניר. הוא רשם תשע דקות כמחליף במשחק הראשון בו ניצחה ספרד 3-2 את דנמרק, ו-23 דקות כמחליף בהפסד 1-0 לאיטליה. הוא פתח בהרכב הנבחרת במשחקה האחרון בשלב הבתים, בו נכנעה 2-0 לגרמניה המערבית, הנבחרת המארחת, וסיימה את דרכה בתום שלב הבתים. לאחר הטורניר מונה לואיס סוארס לתפקיד המאמן, ותחתיו הפך ואסקס לשחקן הרכב חשוב. הוא פתח בהרכב בשבעה מתוך שמונה משחקים במוקדמות מונדיאל 1990, וסייע לנבחרתו להעפיל לטורניר מהמקום הראשון בבית.
ואסקס זומן על ידי סוארס לסגל הנבחרת לקראת המונדיאל באיטליה. הוא פתח בהרכב ולא הוחלף בכל ארבעת משחקיה של ספרד בטורניר. ספרד צלחה את שלב הבתים לאחר תיקו 0-0 מול אורוגוואי וניצחונות 3-1 על קוריאה הדרומית ו-2-1 מול בלגיה. היא העפילה מהמקום הראשון בבית, ופגשה בשמינית הגמר את יוגוסלביה, שגברה עליה 2-1 בהארכה.
ב-4 בספטמבר 1991 במשחק ידידות מול אורוגוואי, כבש ואסקס כבר בדקה השמינית את שערו היחיד במדי הנבחרת, בדרך לניצחון 2-1. את הופעתו האחרונה במדי ספרד רשם כשנה אחר כך, בניצחון 5-0 על לטביה. בסך הכול רשם ואסקס 38 הופעות ושער בודד במדי נבחרת ספרד.
תארים

גביע אופ"א (2): 1984/1985, 1985/1986
אליפות ספרד (6): 1985/1986, 1986/1987, 1987/1988, 1988/1989, 1989/1990, 1994/1995
הגביע הספרדי (2): 1988/1989, 1992/1993
גביע הליגה הספרדית: 1984/1985
הסופר קאפ הספרדי (3): 1988, 1989, 1993
גביע מיטרופה: 1990/1991
הסופר קאפ הספרדי: 1995
פרס דון בלון לכדורגלן הספרדי של העונה: 1989/1990
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1983/1984 | ריאל מדריד קסטיליה | ספרדהליגה הספרדית השנייה | 14 | 3 |
| 1983/1984 | ריאל מדריד | ספרדהליגה הספרדית | 19 | 1 |
| 1984/1985 | ריאל מדריד | ספרדהליגה הספרדית | 13 | 0 |
| 1985/1986 | ריאל מדריד | ספרדהליגה הספרדית | 17 | 3 |
| 1986/1987 | ריאל מדריד | ספרדהליגה הספרדית | 25 | 5 |
| 1987/1988 | ריאל מדריד | ספרדהליגה הספרדית | 35 | 5 |
| 1988/1989 | ריאל מדריד | ספרדהליגה הספרדית | 36 | 7 |
| 1989/1990 | ריאל מדריד | ספרדהליגה הספרדית | 34 | 14 |
| 1990/1991 | טורינו | איטליהסרייה א' | 24 | 1 |
| 1991/1992 | טורינו | איטליהסרייה א' | 28 | 1 |
| 1992/1993 | אולימפיק מרסיי | צרפתהליגה הצרפתית | 7 | 1 |
| 1992/1993 | ריאל מדריד | ספרדהליגה הספרדית | 19 | 4 |
| 1993/1994 | ריאל מדריד | ספרדהליגה הספרדית | 19 | 3 |
| 1994/1995 | ריאל מדריד | ספרדהליגה הספרדית | 31 | 2 |
| 1995/1996 | דפורטיבו לה קורוניה | ספרדהליגה הספרדית | 5 | 0 |
| 1996/1997 | דפורטיבו לה קורוניה | ספרדהליגה הספרדית | 12 | 2 |
| 1997/1998 | אתלטיקו סלאיה | מקסיקוליגת העל המקסיקנית | 10 | 0 |
| 1998/1999 | קרלסרוהה | גרמניההבונדסליגה השנייה | 5 | 0 |
| סך הכול בקריירה | סך הכול בקריירה | סך הכול בקריירה | 357 | 50 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 1987 | 1 | 0 |
| 1988 | 11 | 0 |
| 1989 | 7 | 0 |
| 1990 | 10 | 0 |
| 1991 | 4 | 1 |
| 1992 | 5 | 0 |
| סה"כ | 38 | 1 |
SkyBox Labs

|  נתונים כלליים |
| --- | --- |
 סוג:  חברה בת
 מייסדים:  דרק מקניל, שיאנג קונג, סטיבן סילבסטר
 תקופת הפעילות:  2011–הווה (כ־13 שנים)
 חברת אם:  NetEse
 מיקום המטה:  קנדה ברנבי, קולומביה הבריטית, קנדה
 ענפי תעשייה:  משחקי וידאו
 מוצרים עיקריים:  Project Spark 
 עובדים:  200+ (נכון ל-2021)
  
 https://skyboxlabs.com/
 
SkyBox Labs בע"מ היא מפתחת משחקי וידאו קנדית הממוקמת בברנבי שבקולומביה הבריטית. החברה נוסדה בשנת 2011 על ידי דרק מקניל, שיאנג קונג וסטיבן סילבסטר שפרשו מחברת EA Canada. החברה ידועה בעיקר בזכות עבודתם עם אולפני Xbox Game ומשחקי המחשב Halo, Age of Empires ומיינקראפט.
הערות שוליים

↑  "Derek MacNeil MBA 05 not your typical Keyboard Warrior". נבדק ב-2 באוקטובר 2017. {{cite web}}:  (עזרה)
ערך זה הוא קצרמרבנושא חברות. אתם מוזמנים לתרום לוויקיפדיה ו.
לסלי מניגא

לסלי מניגא (בצרפתית: Leslie François Saint Roc Manigat;‏ 16 באוגוסט 1930 – 27 ביוני 2014) היה פוליטיקאי מהאיטי שנבחר לנשיא האיטי בבחירות צמודות בינואר 1988. הוא כיהן כנשיא במשך חודשים ספורים בלבד, מפברואר 1988 עד יוני 1988, אז הודח על ידי הצבא בהפיכה.
ביוגרפיה > השכלה

לסלי מניא היה פרופסור באוניברסיטת פריז השמינית היוקרתית, שם העביר קורסים על היסטוריה עולמית. הוא גם פרסם מאמרים על חינוך בעיתונים שונים בהאיטי: לה פלנגה לה נאוויליסטי, ולה מרטין.
ביוגרפיה > הבחירות לנשיאות האיטי 1988

על פי מועצת הבחירות הזמנית (CEP) הוא זכה בבחירות לנשיאות ב-17 בינואר 1988 עם 50.29% מהקולות, והביס עשרה מועמדים אחרים. עם זאת, שיעור ההצבעה היה נמוך בהרבה מ-10%. מעטים ההיסטוריונים ומפקחי הקולות הרואים בבחירות אלה דמוקרטיות. הוא הושבע לתפקיד ב-7 בפברואר 1988, ובמרץ 1988 מינה את מרטיל סלסטין לראש ממשלתו. הוא הודח על ידי הגנרל אנרי נאמפי ב-20 ביוני 1988, בהפיכה הצבאית בהאיטי ב-1988. הוא התמודד שוב לנשיאות בבחירות בפברואר 2006, אך הובס, וקיבל 12.40% מהקולות והוצב מקום שני הרחק מאחורי רנה פרבאל.
ביוגרפיה > מותו

הוא נפטר ב-27 ביוני 2014, בגיל 83.
ביוגרפיה > משפחתו

מניגא נולד בפורט-או-פרנס. אשתו השנייה, מירלנד מניגא, אותה נשא לאישה ב-1970, היא הייתה מועמדת בבחירות לנשיאות ב-2010.
פרסים והוקרה

לסלי מניגא זכה בפרס הגדול לספרות של האיטי לשנת 2004, המוענק ביריד הספרים הבינלאומי של מיאמי בשנת 2004.
עבודות נבחרות

Une date littéraire, un événement pédagogique - Essay, Port-au-Prince, 1962
L'Amérique latine au XXe Siècle - היסטוריה, אוניברסיטת פריז בסורבון הראשון, 1973
הערות שוליים

↑  "Haiti Ex-President Leslie Manigat Has Died - ABC News". Abcnews.go.com. נבדק ב-2014-06-27.
↑  "Leslie Manigat, elegido presidente de Haití". El País (בספרדית). 25 בינואר 1988. נבדק ב-1 בינואר 2016. {{cite web}}:  (עזרה)
↑  Country Report: Cuba, Dominican Republic, Haiti, Puerto Rico, 1988, p21
1 2  Pace, Eric (28 ביוני 2014). "Leslie Manigat, Overthrown in a Coup in Haiti, Dies at 83". The New York Times. {{cite news}}:  (עזרה)
↑  Padgett, Tim (2010-11-15). "Former First Lady Mirlande Manigat Could Be Next Haitian President". TIME. אורכב מ-המקור ב-19 בנובמבר 2010. נבדק ב-2014-06-27. {{cite web}}:  (עזרה)
| --- | --- |
בקרת זהויות :  NLI: 987007271754705171  PLWABN: 9810617098905606  BnF: cb12177391q (data)  GND: 139152148  ISNI: 0000 0000 8164 7009  LCCN: n81009506  NTA: 072747234  SUDOC: 030186242  VIAF: 92118704   WorldCat (עם VIAF): 92118704 
מירלנד מניגא
יגור מקובסקי

| --- | --- |

 לידה:  14 באפריל 1802 (יוליאני) זבניגורוד, האימפריה הרוסית 
 פטירה:  9 באוגוסט 1886 (יוליאני) (בגיל 84) מוסקבה, האימפריה הרוסית 
 מקום קבורה:  בית העלמין וגנקובסקויה 
 צאצאים:  קונסטנטין מקובסקי, ניקולאי מקובסקי, ולדימיר מאקובסקי 
 
יֵגוֹר איוואנוביץ' מקובסקי (ברוסית: Егор Иванович Маковский;‏ 14 באפריל 1802 – 9 באוגוסט 1886) היה רואה חשבון ואמן רוסי, ממייסדי בית הספר לציור, פיסול ואדריכלות במוסקבה.
ביוגרפיה

מקובסקי נולד ב-1802 בזבניגורוד. הוא היה בנו של איוואן מקובסקי, פולני רוסי מפולין-ליטא. הוא גדל בזבניגורוד, עד גיל אחת עשרה בעיקר בביתו של הסנדק וסילי קורוטקוב. כאשר עברה המשפחה למחוז דנקובסקי מצא עצמו מקובסקי משרת בבית המשפט המחוזי. בהיותו בדנקוב למד שיעורי ציור אצל אמן בשם נאומוב. ב-1818 הגיע למוסקבה, שם בילה את שארית חייו. הוא הפך לעוזרו של רואה חשבון במשרד הוועדה לבניית קתדרלת ישו המושיע, פרויקט שהיה עדיין בשלביו הראשונים, וכן למד באותו הזמן אמנות ציור מיניאטורות .
ביוגרפיה > קריירה

ב-1827 מונה מקובסקי כרואה חשבון במשרד בנייני הקרמלין, בראשות הנסיך ניקולאי יוסופוב, ושירת שם עד גיל מבוגר.
בזמן שעבד כרואה חשבון, המשיך מקובסקי לעבוד כצייר חובב של דיוקנאות מיניאטוריות וגם העתיק ציורים שנשמרו בארמון הקרמלין הגדול. הוא ירש את אוסף התחריטים של אביו והוסיף לו משלו.
מקובסקי היה ידידם של הציירים קארל ברולוב, ואסילי טרופינין, סרגיי זריאנקו ופיוטר סוקולוב, והפסל איוואן ויטלי .
ב-1832 ייסדו מקובסקי ואחרים "כיתת טבע", שעד 1842 הפכה לבית ספר פרטי לאמנות. ב-1865 מוזג בית הספר עם בית הספר לאדריכלות, שהוקם ב-1749 על ידי דמיטרי אוכטומסקי, כדי ליצור את בית הספר לציור, פיסול ואדריכלות במוסקבה.
מקובסקי נפטר בדירתו במוסקבה בשנת 1886 ונקבר בבית הקברות וגאנקובו .
חיים אישיים

בשנת 1835 נשא מקובסקי לאישה את לובוב קורנילובנה מולנגאואר (1800–1893), ממוסקבה, בתו של סוחר גרמני מקוניגסברג שיצר כלי נגינה. היא הייתה זמרת מוכשרת ושרה כסופרן בקונצרטים. לאחר נישואיה שרה בערבים מוזיקליים בבית.
דיוקנאות שלה צוירו על ידי ברולוב וטרופינין. עם זאת, הנישואים הסתיימו בגירושים. בשנת 1866 מונתה כמורה לזמרה על ידי ניקולאי רובינשטיין עם הקמת הקונסרבטוריון במוסקבה.
למשפחת מקובסקי היו חמישה ילדים: מריה (נולדה ב-1836); אלכסנדרה (1837–1915), ציירת נוף; קונסטנטין (1839–1915), צייר; ניקולאי מקובסקי (1841–1886), צייר; ולדימיר (1846–1920), צייר וגרפיקה.
הערות שוליים

↑  МАКОВСКИЙ Егор Иванович (1802-1886) Статьи о живописи. Художественная галерея АртПанорама., www.artpanorama.su
↑  Маковский Егор Иванович”, in Большая Российская Энциклопедия (1992) (in Russian)
↑  M. D. Artamonov, Vagankovo (Moscow, 1991), p. 155
↑  S. K. Makovsky, Portraits of Contemporaries (New York, 1955), p. 123
| --- | --- |
בקרת זהויות :  RKD: 450257 
אשתו של מקובסקי, 1820 בערך
פייסל מוליץ'

פייסל מוליץ' (בסרבית: Фејсал Мулић; נולד ב-3 באוקטובר 1994) הוא כדורגלן סרבי המשחק בעמדת החלוץ בסוואן בלווינגס.